wickkiey/tamil-wikipedia-chunked huggingface dataset:
# உலகச் சமயங்களின் பாராளுமன்றத்தில் சுவாமி விவேகானந்தர்

## உலகச் சமயங்களின் பாராளுமன்றத்தில்

### நாங்கள் ஏன் உடன்படவில்லை (15 செப்டம்பர் 1893)

கலந்து கொண்ட சமண அறிஞர் வீர்சந்த் காந்திமற்றும் பௌத்த அறிஞர் அனகாரிக தர்மபாலவுடன் சுவாமி விவேகானந்தர்]]  
15 செப்டம்பர் 1893 அன்று ஆற்றிய உரையில், விவேகானந்தர், சமயங்களுக்கு இடையே உள்ள கருத்து வேறுபாடுகளுக்கான காரணத்தை விளக்க முயன்றார். அவர் சொன்ன கதையில் ஒரு கிணற்றில் ஒரு தவளை வாழ்ந்து வந்தது. அது அங்கே பிறந்து அங்கேயே வளர்ந்தது. அவனது கிணறுதான் உலகின் மிகப்பெரிய நீர் நிலம் என்று நினைத்துக் கொண்டிருந்தது. ஒரு நாள், கடலில் இருந்து ஒரு தவளை அந்தக் கிணற்றுக்கு வந்தது. அந்த கிணற்றை விட கடல் மிகப் பெரியது என்று கடலில் இருந்து வந்த தவளை கிணற்றுத் தவளையிடம் சொன்னபோது, அதை நம்பாமல் கடல் தவளயை, கிணற்றுத் தளளை தன் கிணற்றிலிருந்து விரட்டியது. அது போன்றே இந்துக்கள், கிறிஸ்தவர், இசுலாமியர் தான் வாழும் கிணறே உலகம் எனக்கருதுகின்றனர். இதனால் தான் சமயப் பூசல்கள் ஏற்பட காரணம் என்றார் சுவாமி விவேகானந்தர்.
# உலகச் சமயங்களின் பாராளுமன்றத்தில் சுவாமி விவேகானந்தர்

## தாக்கம்

### உலகச் சமயங்களின் பாராளுமன்றக் கூட்டம் (2012)

விவேகானந்தரின் 150வது பிறந்த நாளை நினைவுபடுத்தும் முகமாக, 2012ம் ஆண்டில் வாசிங்டன் காளி கோயில் நிறுவனம் சார்பாக மூன்று நாள் உலகச் சமயங்களின் பாராளுமன்றக் கூட்டம் மேரிலாந்தில் நடைபெற்றது.
# உலகச் சமயங்களின் பாராளுமன்றத்தில் சுவாமி விவேகானந்தர்

## இதனையும் காண்க

- உலகச் சமயங்களின் பாராளுமன்றம்
- சுவாமி விவேகானந்தரின் இந்தியப் பயணங்கள் (1888–1893)
# மீனு தூவே

**மீனூ தூவே** (*Minou Drouet*, பிறப்பு 24 சூலை 1947) என அழைக்கப்படும் **மேரி-நோயல் தூவே** என்பவர் பிரான்சின் லா குர்சே-டி-பிரேக்னேவைச் சேர்ந்த ஒரு முன்னாள் கவிஞர், இசைக்கலைஞர், நடிகை ஆவார்.
# மீனு தூவே

## வாழ்க்கை குறிப்பு

1955 ஆம் ஆண்டில் இவரது சில கவிதைகள் மற்றும் கடிதங்கள் பிரெஞ்சு எழுத்தாளர்கள் மற்றும் வெளியீட்டாளர்களின் பார்வைக்கு தனிப்பட்ட முறையில் கொண்டு சேர்க்கப்பட்டது. இந்த ஆக்கங்களின் உண்மையான ஆசிரியராக தூவேயின் தாயான கிளாட்டாக இருக்கலாம் என்று ஐயமும், சர்ச்சையும் உண்டானது. துவே தன் தாயார் இல்லாமல் சாட்சிகள் முன்னிலையில் கவிதைகளை எழுதி இந்த ஐயத்தின் பெரும்பகுதியை விரைவில் போக்கினார். பின்னர் பிரான்சின் எழுத்தாளர்கள், இசையமைப்பாளர்கள் மற்றும் இசை வெளியீட்டாளர்கள் சங்கத்தில் உறுப்பினராவதற்கான தகுதித் தேர்வில் கலந்து கொண்டார். அங்கு தனி அறையில் இவரை அமர வைத்து இரு தலைப்புளில் ஒன்றைப் பற்றி கவிதை எழுதச் சொன்னார்கள். அப்போது பாரிஸ் நகர வானம் என்ற தலைப்பில் ஒரு கவிதை எழுதினார். தூவே பியானோ மற்றும் கித்தார் ஆகியவற்றையும் கற்றார். 1950 களின் பிற்பகுதியிலும் 1960 களின் முற்பகுதியிலும், தூவே ஒரு எழுத்தாளராகவும் இசைக்கலைஞராகவும் சுற்றுப்பயணம் மேற்கொண்டார்.  
பின்னர் பாடகர்-பாடலாசிரியர் மற்றும் குழந்தைகள் புதின ஆசிரியராக பொது வாழ்க்கைக்கு திரும்பினார். இவர் பெரியவர்கள் படிக்கதக்கக்க ஒரு புதினத்தை எழுதினார்; ஆங்கில மொழிபெயர்ப்பில் அதன் பெயர் *டொனாடெல்லா* . 1966 ஆம் ஆண்டில் இவரது பாட்டி நோய்வாய்ப்பட்ட பிறகு, தூவே இரண்டு ஆண்டுகள் செவிலியாக பணியாற்றினார். அப்போது வெளியுலக தொடர்பைக் குறைத்துக் கொண்டார்.  
இறுதியில், ட்ரூயட் லா குர்சே-டி-பிரெட்டேக்னில் உள்ள தனது குழந்தைப் பருவ வீட்டிற்குத் திரும்பினார். அவர் இப்போது தனது கணவர் ஜீன்-பால் லு கானுவுடன் வசித்து வருகிறார். மேலும் 1993 இல் *Ma vérité* (எனது உண்மை) என்ற சிறிய சுயசரிதையை வெளியிட்டார். பின்னர் மீண்டும் வெளியுலக வாழ்வில் இருந்து ஒதுங்கிக்கொண்டார்.
# மீனு தூவே

## நூல் பட்டியல்

### ஆங்கிலத்தில் இவரின் படைப்புகள்

- *Arbre, mon ami*, translator Christine Tacq. Thame [England] : 1998.
- *Then there was fire* translator Margaret Crosland, London : Hamish Hamilton, 1957.
# மீனு தூவே

## நூல் பட்டியல்

### மீது தூவேயின் நூல்கள்

- *Poèmes.*, Genève, R. Kister, 1956.
- *Arbre, mon ami* (1957)
- *Le Pêcheur de lune* (1959)
- *Du brouillard dans les yeux* (1966)
- *La Patte bleue* (1966)
- *Ouf de la forêt* (1968)
- *La Flamme rousse* (1968, illustrated by Daniel Billon)
- *Ma vérité* (1993)
- *Then there was fire* (1957), translated by Margaret Crosland
# மீனு தூவே

## நூல் பட்டியல்

### மீனு தூவே குறித்த எழுத்தாக்கங்கள்

- *L'Affaire Minou Drouet* (André Parinaud, 1956)
- Roland Barthes, « La littérature selon Minou Drouet », article published at *Les Lettres nouvelles* and retaken in the book *Mythologies*, 1957.
# பட்டர்வொர்த் இராணுவ வானூர்தி நிலையம்

**பட்டர்வொர்த் இராணுவ வானூர்தி நிலையம்** (ஆங்கிலம்: *RMAF Butterworth* (**RMAF** - *Royal Malaysian Air Force*) மலாய்: *TUDM Butterworth* (**TUDM** - *Tentera Udara Diraja Malaysia*); என்பது மலேசியா, பினாங்கு மாநிலத்தில் பட்டர்வொர்த் நகரில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். பட்டர்வொர்த் நகரில் இருந்து தொலைவில் உள்ளது.  
1940-ஆம் ஆண்டுகளில், ஐக்கிய இராச்சியத்தின் அரச விமானப் படை (*Royal Air Force*); மற்றும் 1960-ஆம் ஆண்டுகளில், அரச ஆசுதிரேலியா விமானப் படை (*Royal Australian Air Force*); ஆகியவற்றின் செயல்பாட்டுக் கட்டளைகளின் கீழ், இந்த விமான நிலையம் இயங்கியது.
# பட்டர்வொர்த் இராணுவ வானூர்தி நிலையம்

## பொது

முதலில் பட்டர்வொர்த் அரச விமான நிலையம் (*RAF Station Butterworth*) என்றும்; பின்னர் பட்டர்வொர்த் அரச ஆசுதிரேலியா விமான நிலையம் (*RAAF Butterworth*) என்றும் அறியப்பட்டது. இப்போது இந்த வானூர்தி நிலையம் அரச மலேசிய விமானப் படையின் இராணுவத் தளமாக உள்ளது.  
1939-ஆம் ஆண்டில் ஐக்கிய இராச்சியத்தின் அரச விமானப் படையினால், பட்டர்வொர்த்தில் ஒரு விமான நிலையம், "கவனிப்பு மற்றும் பராமரிப்பு" அடிப்படையில் நிறுவப்பட்டது.
# பட்டர்வொர்த் இராணுவ வானூர்தி நிலையம்

## பொது

### மலாயாவில் ஜப்பானிய ஆக்கிரமிப்பு

அக்டோபர் 1941-இல், ஜப்பானிய படைகளின் படையெடுப்பு அச்சுறுத்தலுக்கு எதிராக; மலாயா தீபகற்பத்தை பாதுகாப்பதற்கான ஐக்கிய இராச்சியத்தின் திட்டங்களின் ஒரு பகுதியாக பட்டர்வொர்த் இராணுவ வானூர்தி நிலையம் அதிகாரப் பூர்வமாக திறக்கப்பட்டது.  
டிசம்பர் 1941-இல் ஜப்பானியரின் மலாயா மீதான படையெடுப்பின் போது, இந்த விமான நிலையம் ஜப்பானிய கடற்படை விமானங்களின் தாக்குதலுக்கு உள்ளாகி பெரும் சேதம் அடைந்தது.
# ஐங்கரன் (திரைப்படம்)

**ஐங்கரன்** (*Ayngaran*) என்பது 2022 ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். காமன் மேன் பிரசண்ட்ஸ் தயாரித்த இப்படத்தை இரவி அரசு எழுதி இயக்கியுள்ளார். இப்படத்தில் காளி வெங்கட், அருள்தாஸ், ஆடுகளம் நரேன், அரீஷ் பேரடி உள்ளிட்ட துணை நடிகர்களுடன் ஜி. வி. பிரகாஷ் குமார் மற்றும் மகிமா நம்பியார் ஆகியோர் முதன்மைப் பாத்திரங்களில் நடித்துள்ளனர். சரவணன் அபிமன்யு ஒளிப்பதிவு செய்ய, ராஜா முகமது படத்தொகுப்பு செய்ய, ஜி. வி. பிரகாஷ் குமார் இசையமைத்துள்ளார். இப்படம் படம் 5 மே 2022 அன்று திரையரங்குகளில் வெளியிட திட்டமிடப்பட்டது, ஆனால் போதுமான திரைகள் கிடைக்காததால் வெளியீடு மே 12 க்கு ஒத்திவைக்கப்பட்டது. மூன்று ஆண்டு தாமதத்திற்குப் பிறகு படம் வெளியானது.
# ஐங்கரன் (திரைப்படம்)

## நடிகர்கள்

- மதிமாறனாக ஜி. வி. பிரகாஷ் குமார்
- மதுமிதாவாக மகிமா நம்பியார்
- ஏழுமலையாக காளி வெங்கட்
- அறிவுசார் சொத்து அதிகாரியாக அருள்தாஸ்
- மதிமாறனின் தந்தை பெருமாள்சாமியாக ஆடுகளம் நரேன்
- கால் துறை அதிகாரி மாணிக்கமாக ஹரீஷ் பேரடி
- மகுடியாக அபிசேக் வினோத்
- மூர்த்தியாக சித்தார்த சங்கர்
- அமைச்சராக ஜி. மாரிமுத்து
- பேருந்து பயணச்சீட்டு பரிசோதகராக ஜார்ஜ் மரியன்
- குழந்தைகள் மீட்பு துறை தலைவர் சரவண சுப்பையா
- காவல் துறை அதிகாரியாக அழகம்பெருமாள்
- அம்முக்குட்டியாக ஜதிசா
- காவல் துறை அதிகாரியாக இரவி வெங்கட்ராமன்
- பொதுப்பணிதுதுறை பணியாளராக இரயில் ரவி
- பொதுப்பணித்துறை பணியாளராக ரோபோ சந்துரு
# ஐங்கரன் (திரைப்படம்)

## இசை

இப்படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் ஜி. வி. பிரகாஷ் குமார் அமைத்தார். இதன் பாடல் தொகுப்பில் நான்கு பாடல்கள் இடம்பெற்றுள்ளன.
# ஐங்கரன் (திரைப்படம்)

## வரவேற்பு

இப்படம் கலவையான விமர்சனங்களுடன் ஓடியது. *தி டைம்ஸ் ஆஃப் இந்தியா* "மொத்தத்தில், *ஐங்கரன்* நிச்சயமாக ஒரு தகுதியான பொருளைப் பற்றி பேசும் ஒரு படம், ஆனால் அதை இன்னும் சிறப்பாக செய்திருக்கலாம்" என்று எழுதியது. *சினிமா எக்ஸ்பிரஸ்*, "எளிய கண்டுபிடிப்பாளர்கள் எதிர்கொள்ளும் துரதிர்ஷ்டத்தைப் பற்றி பேசும் இந்த நல்ல எண்ணம் கொண்ட திரைப்படத்தை தோதான திருப்பங்களும் போதாமையான எழுத்துகளும் பாதிக்கின்றன" என்று கருத்து தெரிவித்தது. *பிஹைண்ட்வுட்ஸ்* படத்தை 2.75/5 என மதிப்பிட்டது, "ஐங்கரன் சிறப்பான நடிப்பு மற்றும் பாத்திரங்களைக் கொண்ட படம், மூன்று துணைக்கதைகளுக்குப் பதிலாக, படத்தை ஒற்றைப் போக்கில் கொண்டு சென்றிருந்தால், இன்னும் நெகிழ்வான, இறுக்கமான திரைப்படத்தைப் பெற்றிருப்போம். ஆயினும்கூட, இறுதியில் தரும் செய்தியானது மிகவும் நேர்மையானது. ஒட்டுமொத்தமாக ஐங்கரன் நல்ல நடிப்புடன் முக்கியமான செய்தியை வழங்குகிறான்."
# சிங்கலிலா முகடு

**சிங்காலிலா முகடு** (*Singalila Ridge*) என்பது வடமேற்கு மேற்கு வங்காளத்திலிருந்து இமயமலையின் இந்தியப் பகுதியில் சிக்கிம் வழியாகச் செல்லும் வடக்கு-தெற்கு மலை முகடு ஆகும். நேபாளத்தில் உள்ள இலாம் மாவட்டம் இந்த மலைத்தொடரின் மேற்குப் பகுதியில் உள்ளது.  
மேற்கு வங்காளத்தின் மலைத்தொடர்களின் மேற்கில் உள்ள மற்ற இமயமலைத் தொடர்களிலிருந்து இந்த மலைமுகடு பிரிக்கிறது. மேற்கு வங்காளத்தின் இரண்டு உயரமான சிகரங்கள், சண்டக்பு ( மற்றும் பலுட் ( இந்த முகட்டில் அமைந்துள்ளது. சிங்காலிலா தேசிய பூங்கா இந்த மலைமுகட்டைச் சூழ்ந்துள்ளது. இது கஞ்சன்சங்கா மற்றும் எவரெசுட் சிகரத்தின் காட்சிகளுக்காகக் குறிப்பிடத்தக்கது. மானேபஞ்சனிலிருருந்து சந்தக்பூ மற்றும் பலுட் வரையிலான மலையேற்றம் சாகசப் பயணிகளிடையே பிரபலமானது. மலைப்பகுதியில் இருசக்கர வாகனப் பயணத்திற்கும் சிறந்தப்பகுதி இதுவாகும்.
# சிங்கலிலா முகடு

## மலைச்சிகரங்கள்

இப்பகுதியில் உள்ள நான்கு உயரமான சிகரங்கள் :  
- பலூட்
- சண்டக்பு - மேற்கு வங்கத்தின் மிக உயரமான இடம்
- டோங்லு
- சபர்கிராம்
# சிங்கலிலா முகடு

## திரைப்படம்

இப்பகுதியில் எடுக்கப்பட்டத் திரைப்படம்  
- *சிங்காலிலா இன் தி இமாலயா* (இமயமலையில் சிங்களிலா)
# கல்லேக்காடு

**கல்லேக்காடு** (*Kallekkad*) இந்திய நாட்டின், கேரள மாநிலத்தின் பாலக்காடு நகரத்தின் புறநகர்ப் பகுதி ஆகும்.  
இது நகர மையத்திலிருந்து பாலக்காடு பொன்னானி சாலையில் சுமார் 9 கி.மீ (5.6 மைல்) தூரத்தில் அமைந்துள்ளது. பாலக்காடு மாவட்டம் ஆயுத ரிசர்வ் போலீஸ் முகாம் கல்லேக்காட்டில் அமைந்துள்ளது.
# சுங்கை பீசி இராணுவ வானூர்தி நிலையம்

**சுங்கை பீசி இராணுவ வானூர்தி நிலையம்** அல்லது **சுங்கை பீசி வானூர்தி நிலையம்** (ஆங்கிலம்: *RMAF Kuala Lumpur* (**RMAF** - *Royal Malaysian Air Force*) அல்லது *Sungai Besi Air Base* அல்லது *Old Airport* மலாய்: *TUDM Kuala Lumpur* (**TUDM** - *Tentera Udara Diraja Malaysia*); என்பது மலேசியா, கோலாலம்பூர், சுங்கை பீசி மாநகர்ப் பகுதியில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். கோலாலம்பூர் நகரில் இருந்து தொலைவில் உள்ளது.  
இந்த வானூர்தி நிலையத்தை பழைய விமான நிலையம் என்றும்; சுங்கை பீசி ஏர்போர்ட் என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும்.
# சுங்கை பீசி இராணுவ வானூர்தி நிலையம்

## வரலாறு

இந்த வானூர்தி நிலையம் கோலாலம்பூர் அனைத்துலக விமான நிலையம் (*Kuala Lumpur International Airport*) என்ற பெயரில் 1952-ஆம் ஆண்டு முதல் 1965-ஆம் ஆண்டு வரை கோலாலம்பூரின் முக்கிய விமான நிலையமாகச் செயல்பட்டது. அனைத்துலக விமானப் போக்குவரத்து சுபாங் பன்னாட்டு விமான நிலையத்திற்கு (*Sultan Abdul Aziz Shah Airport*) மாற்றப்படும் வரை, இந்த சுங்கை பீசி வானூர்தி நிலையம் தான் முதன்மையான நிலையமாகப் பயன்படுத்தப்பட்டது.  
அத்துடன், இந்த விமான நிலையமே கோலாலம்பூருக்குச் சேவை வழங்கிய முதல் விமான நிலையமாகும். மேலும் தற்போது கோலாலம்பூர் எல்லைக்குள் அமைந்துள்ள ஒரே விமான நிலையமாகவும் அறியப்படுகிறது.
# சுங்கை பீசி இராணுவ வானூர்தி நிலையம்

## வரலாறு

### விமான நிலையத்தின் இன்றைய நிலை

முன்பு ஐக்கிய இராச்சியத்தின் அரச விமானப் படை நிலையம் (*Royal Air Force*) என அறியப்பட்டது. அதன் பின்னர் அரச மலேசிய விமானப் படை (ஆங்கிலம்: *Royal Malaysian Air Force*; மலாய்: *Tentera Udara Diraja Malaysia*); அரச மலேசிய போலீஸ் படை (*Royal Malaysian Police*); மலேசிய தீயணைப்பு மற்றும் மீட்புத் துறை (*Malaysian Fire and Rescue Department*); போன்ற அரசு சார்ந்த அமைப்புகளால் பயன்படுத்தப்பட்டது.  
ஒரு வீட்டு மனை திட்டத்திற்காக இந்த விமான நிலையம் இடிக்கப் படுவதற்கு முன்மொழியப்பட்டது. ஆனால் அந்தத் திட்டம் ஏதோ சில காரணங்களினால் நிறுத்தம் செய்யப்பட்டது. இப்போது இந்த விமான நிலையம் அவ்வப்போது விமானப் படையின் விமானங்களுக்குப் பயன்படுத்தப்படுகிறது. இருப்பினும், இந்த விமான நிலையம் 2018 மார்ச் 16-ஆம் தேதி, அதிகாரப்பூர்வமாகச் செயல்படுவதை நிறுத்திக் கொண்டது.
# அகத்தேத்தற

**அகத்தேத்தற** (*Akathethara*) இந்திய நாட்டின் கேரள மாநிலத்திலுள்ள பாலக்காடு மாவட்டத்தில் அமைந்திருக்கும் ஒரு குடியிருப்புப் பகுதியாகும். இது மாவட்டத் தலைமையகத்திலிருந்து பாலக்காடு வடக்கு நோக்கி 11&nbsp;கி.மீ. தொலைவிலும், புகழ்பெற்ற மலம்புழா தோட்டத்திலிருந்து 5&nbsp;கி.மீ. தொலைவிலும் அமைந்துள்ளது. அகதேதாரா பஞ்சாயத்தின் பகுதிகள் முன்மொழியப்பட்ட பாலக்காடு மாநகராட்சியின் ஒரு பகுதியாக இருக்கின்றன. கேரளாவின் சபர்மதி என்றும் அழைக்கப்படும் சபரி ஆசிரமம் இங்கு அமைந்துள்ளது, அங்கு மகாத்மா காந்தி மூன்று முறை வருகை தந்தார்.
# அகத்தேத்தற

## மக்கள்தொகையியல்

2001 ஆம் ஆண்டு மக்கள் தொகை கணக்கெடுப்பின் படி, அகத்தேத்தறவில் 4071 ஆண்கள், 4119 பெண்கள் என மொத்தம் 8190 பேர் இருந்தனர்.
# கல்வர் மேக்ஸ் எண்டர்டெய்ன்மெண்ட்

**கல்வர் மேக்ஸ் எண்டர்டெய்ன்மெண்ட்** (நுகர்வோருக்கு வழங்கும் பெயர் **சோனி பிக்சர்ஸ் நெட்வொர்க்ஸ் இந்தியா**) என்பது சோனி பிக்சர்ஸ் நிறுவனத்துக்கு சொந்தமான இந்திய ஊடகக் குழுமமாகும். இந்த நிறுவனம் 26 தொலைக்காட்சி சேனல்களையும், சோனி லிவ் என்னும் ஸ்ட்ரீமிங் மீடியா தளத்தையும் நடத்துகிறது.  
1995 ஆம் ஆண்டு துவங்கப்பட்ட இந்த நிறுவனம், சோனி பொழுதுபோக்கு தொலைக்காட்சி என்ற பெயரில் தனது முதல் தொலைக்காட்சியை துவங்கியது. பின்னர் 1999 ஆம் ஆண்டு சோனி மேக்ஸ் என்ற பெயரில் ஹிந்தி திரைப்பட மற்றும் விளையாட்டு நிகழ்ச்சிகளை ஒளிபரப்பும் தொலைக்காட்சியை துவங்கியது.  
செப்டெம்பர் 2021 ஆம் ஆண்டு ஜீ என்டர்டெயின்மென்ட் எண்டர்பிரைசஸ் நிறுவனதுடன் இணைவதாக அறிவித்தது. இணைப்புக்கு பின் நிறுவனத்தை சோனி நிறுவனம் சொந்தமானதாக இருக்கும். எனினும் அந்த நிறுவனத்தை ஜீ நிறுவனத்தின் தலைவர் புனித் கோயங்கா தலைமையில் இயங்கும் என்று அறிவிக்கப்பட்டுள்ளது.
# புல்பட்டா

**புல்பட்டா அல்லது புல்பெட்டா** (*Pulpatta or Pulpetta*) இந்திய நாட்டின் கேரள மாநிலம் மலப்புரம் மாவட்டம், எரநாடு தாலுகாவில் உள்ள ஒரு கிராமம் ஆகும். இக்கிராமம் மஞ்சேரி என்ற ஊரிலிருந்து 7 கி.மீ. தொலைவில் அமைந்துள்ளது.
# புல்பட்டா

## இடம்

புல்பட்டா இந்தியாவின் மலப்புரம் மாவட்டத்தில் மொங்கம், வள்ளுவம்பிரம் சந்திப்பு மற்றும் மஞ்சேரி ஆகியவற்றின் வடக்குப் பகுதியில் அமைந்துள்ளது. உண்மையில் புல்பட்டா மஞ்சேரி - கிழிசேரி சாலையில் அமைந்துள்ளது
# புல்பட்டா

## மக்கள்தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி புல்பட்டாவில் 21151 ஆண்கள், 21532 பெண்கள் என மொத்தம் 42683 மக்கள் வசித்தனர்.
# புல்பட்டா

## போக்குவரத்து

புல்பட்டா கிராமம் மஞ்சேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 பரப்பனங்காடி வழியாக செல்கிறது. வடக்குப் பகுதி கோவா மற்றும் மும்பை நகரங்களுடன் இணைகிறது. தெற்குப் பகுதி கொச்சி மற்றும் திருவனந்தபுரம் நகரங்களுடன் இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூர் நகரங்களுடன் இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். திருர் இரயில் நிலையம் அருகிலுள்ள பெரிய ரயில் நிலையம் ஆகும்.
# குளுவாங் வானூர்தி நிலையம்

**குளுவாங் வானூர்தி நிலையம்** (ஆங்கிலம்: *Kluang Airport* மலாய்: *Lapangan Terbang Kluang*) என்பது மலேசியா, ஜொகூர், குளுவாங் மாவட்டம், குளுவாங் நகரில் அமைந்துள்ள வானூர்தி நிலையம் ஆகும். இந்த நிலையத்தை கேம் மக்கோத்தா (*Kem Mahkota*) என்றும் அழைப்பது உண்டு.  
தற்போது, குளுவாங் வானூர்தி நிலையத்தில் ஒரு முனையம் (*Terminal*) மட்டுமே உள்ளது. இந்த நிலையத்தில் திட்டமிடப்பட்ட விமானச் சேவைகள் இல்லை. திட்டமிடப்பட்ட விமானச் சேவைகள் இல்லாததால், குளுவாங் வானூர்தி நிலையத்திற்குச் செல்லும் போது பயணிகள் தங்களின் சொந்த வாகனங்களைப் பயன்படுத்த அனுமதிக்கப் படுகிறார்கள்.
# குளுவாங் வானூர்தி நிலையம்

## பொது

இந்த வானூர்தி நிலையம் குளுவாங் நகர மையத்தில் இருந்து வடமேற்கே சுமார் 2 கி.மீ. தொலைவில் உள்ளது. தற்போது மலேசிய இராணுவத்தின் 881-ஆவது விமானப் படையினர் பயன்படுத்தி வருகின்றனர்.
# குளுவாங் வானூர்தி நிலையம்

## வரலாறு

1940-ஆம் ஆண்டில் பிரித்தானிய மலாயா இராணுவத்திரால் இந்த வானூர்தி நிலையம் நிறுவப்பட்டது. இரண்டாம் உலகப் போரின் போது ஜப்பானியர்களிடம் வீழ்ந்த பிரித்தானிய மலாயாவின் கடைசி வானூர்தி நிலையம் இதுவாகும்.  
சிங்கப்பூரில் இருந்து சுமத்திரா வரையிலான வான்வழித் தாக்குதல்களுக்கு ஜப்பானியப் படைகளால் இந்த வானூர்தி நிலையம் பயன்படுத்தப்பட்டது. 1995-ஆம் ஆண்டில் மலேசிய விமானப் படையின் கட்டுப்பாட்டில் இருந்து மலேசிய இராணுவ விமானப் படைக்கு மாற்றம் செய்யப்பட்டது.
# சுத்தானந்தர்

**சுத்தானந்தர்** (**Shuddhananda**), சுவாமி விவேகானந்தரின் நேரடிச் சீடரும், இராமகிருஷணர் பரம்பரையின் ஐந்தாவது தலைவரும் ஆவார். இவர் பேலூர் ராமகிருஷ்ண மடத்தில் 1897-ல் சேர்ந்தார். இவர் இராமகிருஷ்ண மடத்தின் பொருளாலராகவும், இராமகிருஷ்ண இயக்கத்தின் அறங்காவலாராக மே 1903 வரை செயல்பட்டவர். இவர் பேலூர் இராமகிருஷ்ணார் மடம் மற்றும் இராமகிருஷ்ண இயக்கத்தின் செயலாளராக 1927-ல் நியமிக்கபட்டார். பின்னர் 1938-ல் இராமகிருஷணர் பரம்பரையின் தலைவராக இறக்கும் வரை செயல்பட்டார். இவர் சுவாமி விவேகானந்தரின் பெரும்பாலான ஆங்கிலப் படைப்புகளை வங்காள மொழிக்கு மொழிபெயர்த்தார்.
# சுத்தானந்தர்

## இதனையும் கான்க

உலகச் சமயங்களின் பாராளுமன்றத்தில் சுவாமி விவேகானந்தர்
சுவாமி விவேகானந்தரின் இந்தியப் பயணங்கள் (1888–1893)
# ஈரோடு கிழக்கு இடைத்தேர்தல் 2023

**ஈரோடு கிழக்கு சட்டமன்றத் தொகுதிக்கான இடைத்தேர்தல்** 2023 பெப்ரவரி 27 அன்று நடைபெற்றது. இந்திய தேசிய காங்கிரசு சார்பில் 2021 தேர்தலில் வெற்றி பெற்ற திருமகன் ஈவெரா மாரடைப்பால் இறந்ததை அடுத்து இடைத்தேர்தல் நடைபெற்றன. இதில் இம்முறையும் திமுக கூட்டணி சார்பில் காங்கிரசுக் கட்சி மீண்டும் போட்டியிட்டது. திருமகன் ஈவேரா முன்னாள் தமிழக காங்கிரசு தலைவர் ஈ. வெ. கி. ச. இளங்கோவனின் மகன் ஆவார்.  
தலைமைத் தேர்தல் ஆணையர் இராசீவ் குமார், டெல்லியில் நிருபர்களைச் சந்தித்து மேகாலயா, நாகாலாந்து மாநில சட்டசபைத் தேர்தல்களுடன் ஈரோடு கிழக்கு சட்டசபை தொகுதியில் பெப்ரவரி 27-ஆம் தேதி இடைத்தேர்தல் நடத்தப்படும் என அறிவித்தார்.  
**இடைத்தேர்தல் அட்டவணை**  
| தலைப்புகள் | நாட்கள் |  |
| --- | --- | --- |
| வேட்புமனு தாக்கல் | சனவரி 31 - பெப்ரவரி 7 |  |
| வேட்புமனு பரிசீலனை | பெப்ரவரி 8 |  |
| வேட்புமனுவை திரும்பப்பெற இறுதி நாள் | பெப்ரவரி 10 |  |
| வாக்குப்பதிவு | பெப்ரவரி 27 |  |
| முடிவு அறிவிப்பு | மார்ச்சு 2 | } |
# ஈரோடு கிழக்கு இடைத்தேர்தல் 2023

## வேட்பாளர்கள்

அதிமுக யாருக்கு என்பதில் எடப்பாடி பழனிச்சாமிக்கும் பன்னீர் செல்வத்துக்கும் இடையே நீதிமன்றத்திலும் தேர்தல் ஆணையத்திலும் வழக்கு நிலுவையிலிருப்பதால் அதிமுக எடப்பாடி அணியின் சார்பில் தென்னரசு போட்டியிட்டார். பன்னீர் செல்வம் அணியின் சார்பில் செந்தில் முருகன் போட்டியிட்டார் இரட்டை இலை சின்னத்தை பெற அதிமுகவின் எடப்பாடி அணி உச்சநீதிமன்றத்தை நாடியதில் பொதுக்குழு உறுப்பினர்களின் ஆதரவு எந்த வேட்பாளருக்கு உள்ளதோ அதை அவைத்தலைவர் தமிழ் மகன் உசேன் பெற்று தேர்தல் ஆணையத்துக்கு அனுப்பி இரட்டை இலை சின்னத்தை இத்தேர்தலுக்கு பெறுமாறு உச்சநீதிமன்றம் ஆணை பிறப்பித்தது  
பன்னீர் தரப்பில் செந்தில் முருகன் வேட்பாளராக தேர்தல் அதிகாரியிடம் மனு அளித்திருந்தார். அவரின் வேட்பு மனுவை பன்னீர் தரப்பு திரும்பப்பெறுவதாக அறிவித்தது, அவரின் வேட்புமனுவும் நிராகரிக்கப்பட்டது .
எடப்பாடி தலைமையிலான அதிமுக தரப்பில் வேட்பாளராக அறிவிக்கப்பட்ட தென்னரசு பொதுக்குழு உறுப்பினர்களின் ஆதரவு கிடைத்தது. அதனால் அவருக்கு அதிமுக சார்பாக போட்டியிட இரட்டை இலை சின்னம் கிடைத்தது. இடைத்தேர்தலில் அதிமுக வேட்பாளருக்கு இரட்டை இலை சின்னத்தை வழங்குவதற்கான ஏ மற்றும் பி படிவத்தில் கையெழுத்திட தமிழ்மகன் உசேனுக்கு தேர்தல் ஆணையம் அங்கீகாரம் வழங்கியது.  
2021 தேர்தலில் அதிமுக கூட்டணி சார்பில் தமிழ் மாநில காங்கிரசு போட்டியிட்டது.  
அதிமுக தேசிய சனநாயக கூட்டணி சார்பில் போட்டியிட்டது.  
2021 தேர்தலைப் போலவே கூட்டணி இல்லாமல் நாம் தமிழர் கட்சி போட்டியிட்டது.  
2021 தேர்தலில் அதிமுக கூட்டணிக்கு ஆதரவு தெரிவித்திருந்த பாமக இத்தேர்தலில் எந்தக் கட்சிக்கும் ஆதரவில்லை என்று அறிவித்தது.  
காங்கிரசு வேட்பாளராக ஈ. வெ. கி. ச. இளங்கோவன் போட்டியிட்டார்  
கூட்டணி இல்லாமல் போட்டியிடும் நாம் தமிழர் கட்சியின் வேட்பாளராக அதன் மகளிர் பாசறை துணைச் செயலாளார் **மேனகா** அறிவிக்கப்பட்டார். தேமுதிக சார்பில் ஆனந்த் என்பவர் வேட்பாளராக போட்டியிட்டார். அமமுக சார்பில் சிவபிரசாந்த் என்பவர் போட்டியிட்டார். மக்கள் நீதி மய்யம் போட்டியிடாமல் திமுக கூட்டணியின் காங்கிரசு வேட்பாளருக்கு ஆதரவு தெரிவித்தது ஒபிஎஸ் அணி வேட்பாளரும் அமமுக வேட்பாளரும் வாபஸ் பெற்று விட்டார்கள்.  
அமமுகவிற்கு குக்கர் சின்னம் ஒதுக்க முடியாது என்று தேர்தல் ஆணையம் கடிதம் அனுப்பியதைத் தொடர்ந்து, ஈரோடு கிழக்கு இடைத்தேர்தலில் போட்டியிடப்போவது இல்லை என்று டிடிவி தினகரன் அறிவித்தார்.
# ஈரோடு கிழக்கு இடைத்தேர்தல் 2023

## 2021இல் பெற்ற வாக்குகள்

**2021 தேர்தலில் வாக்கு**  
| கூட்டணி \ கட்சி | பெற்ற வாக்குகள் | வாக்கு வீதம் |  |
| --- | --- | --- | --- |
| திமுக+ (காங்கிரசு) | 67,300 | 44.27 |  |
| அதிமுக + (தமாகா) | 58,396 | 38.41 |  |
| நாம் தமிழர் | 11,629 | 7.65 |  |
| மக்கள் நீதி மய்யம்+ | 10,005 | 6.58 |  |
| அமமுக+ | 1,204 | 0.79 | } |
# ஈரோடு கிழக்கு இடைத்தேர்தல் 2023

## 2021இல் பெற்ற வாக்குகள்

### 2023 இடைத்தேர்தலில் பெற்ற வாக்குகள்

**2023 தேர்தலில் வாக்கு**  
| கூட்டணி \ கட்சி | வேட்பாளர் | பெற்ற வாக்குகள் | வாக்கு வீதம் |
| --- | --- | --- | --- |
| திமுக+ (காங்கிரசு) | ஈ. வே கி. ச. இளங்கோவன் | 110,156 | 64.58 |
| அதிமுக | தென்னரசு | 43, 923 | 25.75 |
| நாம் தமிழர் | ந. மேனகா | 10,827 | 6.35 |
| தேமுதிக | ச. ஆனந்த் | 1,432 | 0.84 |
# ஈரோடு கிழக்கு இடைத்தேர்தல் 2023

## புதிய தேர்தல் உத்தி (ஈரோடு கிழக்கு பார்முலா அல்லது பட்டி பார்முலா)

ஒவ்வொரு வாக்கு சாவடியிலும் தி.மு.க சார்பில் ஒரு பணிமனை அமைத்துள்ளனர். அங்கு தினமும் காலை 7 மணி முதல் உணவு வழங்கப்படுகிறது. வீடுகளில் பெரிதாக யாரும் சமைப்பதில்லை. பின்பு பட்டியில் கால்நடைகளை அடைப்பது போல அடைத்து அங்கேயே மூன்று வேளையும் உணவு வழங்கப்படுகிறது, கொண்டாட்டத்திற்கு திரைப்படங்களை போடுகின்றனர். முடிந்து இரவு வீட்டுக்குச்செல்கையில் ரூ500 பணம் தருகின்றனர். 2009 திருமங்கலம் பார்முலா போன்று புதிதாக இந்த இடைத்தேர்தலுக்கு என்று திமுக அறிமுகப்படுத்திய இந்த உத்தியை ஈரோடு பார்முலா என்றும் பட்டி பார்முலா என்றும் அழைக்கின்றனர் . இந்த முறை மூலம் எதிர்கட்சியினர் வாக்கு கேட்டு வந்தால் எவரும் வீட்டில் இருக்கமாட்டார்கள், எதிர்கட்சி கூட்டங்களுக்கும் மக்கள் செல்லாமல் அங்கு கூட்டம் குறைவாக இருக்கும்
# பெடோம் பவளப்பாம்பு

## புவியியல் வரம்பும் வாழிடமும்

பெடோம் பவளப்பாம்பு இந்தியாவின் கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளில் சுமார் உயரத்தில் பகுதி-பசுமை மற்றும் வெப்பமண்டல உலர் இலையுதிர் மலைகளில் காணப்படுகிறது. சேர்வராயன் மலைகள் அல்லது ஏற்காட்ய் மலையிலிருந்து முதலில் விவரிக்கப்பட்ட இந்த சிற்றினம் பின்னர் மேற்குத் தொடர்ச்சி மலைகளின் பிற பகுதிகளிலிருந்து அறியப்பட்டது. கொப்பா, நீலகிரி மலைகள் மற்றும் சேர்வராயன் ஆகிய மூன்று பகுதிகளிலிருந்து மட்டுமே இது காணப்படுவதாக அறியப்படுகிறது.
# பெடோம் பவளப்பாம்பு

## விளக்கம்

*க. பெட்டோமி* நீளம் வரை வளரலாம். இதன் வாலின் நீளம் ஆகும்.
# பெடோம் பவளப்பாம்பு

## நடத்தை

*க. பெட்டோமி* தரைவாழ் விலங்கு ஆகும்.
# பெடோம் பவளப்பாம்பு

## இனப்பெருக்கம்

*க. பெட்டோமி* முட்டையிட்டு குஞ்சு பொறிக்கும் வகையினைச் சார்ந்தது .
# பெடோம் பவளப்பாம்பு

## அச்சுறுத்தல்கள் மற்றும் பாதுகாப்பு

*க. பெட்டோமி* வணிகப் பயன்பாட்டிற்காக வேட்டையாடப்படுவதில்லை. பாதுகாக்கப்பட்ட எந்தப் பகுதிகளிலிருந்தும் இதுவரை அறியப்படவில்லை. இருப்பினும், இது வனவிலங்கு பாதுகாப்பு சட்டம், 1972-<nowiki/>ன் அட்டவணை IV-ல் பட்டியலிடப்பட்டுள்ளது.
# நாகோ ஏரி

**நாகோ ஏரி** (*Nako Lake*) இந்தியாவின் இமாச்சலப் பிரதேச மாநிலத்தின் கின்னவுர் மாவட்டத்தின் பூக் துணைப்பிரிவில் உள்ள ஓர் உயரமான ஏரியாகும். நாகோ கிராமத்தின் எல்லையின் ஒரு பகுதியாக இருப்பதால் இதற்கு நாகோ ஏரி எனப் பெயரிடப்பட்டது. ஏரி கடல் மட்டத்திலிருந்து சுமார் 3,662 மீட்டர் (12,014 அடி) உயரத்தில் உள்ளது. வில்லோ மற்றும் பாப்லர் மரங்களால் ஏரி சூழப்பட்டுள்ளது. ஏரிக்கு அருகில் நான்கு புத்த கோவில்கள் உள்ளன. ஏரிக்கு அருகில் துறவி பத்மசாம்பவரின் பாதம் போன்ற ஒரு தோற்றம் அமைந்துள்ளது. பல மைல்களுக்கு அப்பால் தாசிகாங்கு என்ற கிராமம் உள்ளது. அதைச் சுற்றி பல குகைகள் உள்ளன. இங்கிருந்துதான் குரு பத்மசாம்பவா தியானம் செய்தார் என்றும் அவரை பின்பற்றுபவர்களுக்கு சொற்பொழிவுகள் செய்தார் என்றும் நம்பப்படுகிறது. அருகில் உள்ள நீர்வீழ்ச்சியில் பனி நீர் பால்நதி போல் விழுகிறது. தேவதைகளின் சொர்க்க மண்டலம் என்று புராணங்கள் இந்த
இடத்தைப் பற்றி கூறுகின்றன. குகைகளில் ஒன்றில் இந்த தேவதைகள் அல்லது பிற தேவதைகளின் நேரடி கால்தடங்களை இன்னும் பார்க்க முடியும் என்றும் அறியப்படுக்கிறது. இந்த பள்ளத்தாக்கு மக்களுக்கு ஒரு புனிதமான இடமாகும். பின்தொடர்பவர்கள் லடாக் மற்றும் இசுபிட்டி பள்ளத்தாக்கு போன்ற இடங்களிலிருந்து இங்கு வருகிறார்கள்.
# மலேசியப் பட்டைப் பவளப்பாம்பு

***கல்லியோபிசு இன்டெசுடினாலிசு***, (*Calliophis intestinalis*) என்பது **மலேசியப் பட்டைப் பவளப்பாம்பு** என்று அழைக்கப்படுகிறது, இது தென்கிழக்காசியாவைச் சேர்ந்த நச்சுப் பாம்பாகும். இப்பாம்பு எலாப்பிடே பாம்பு குடும்பத்தினைச் சார்ந்த சிற்றினமாகும்.
# மலேசியப் பட்டைப் பவளப்பாம்பு

## நச்சு

இந்த சிறிய சிற்றினம் ஒரு சக்திவாய்ந்த நச்சினைக் கொண்டுள்ளது. இந்த பாம்பு கடித்து ஏற்பட்ட மனித இறப்புகள் பதிவு காணப்படுகின்றன.
# மலேசியப் பட்டைப் பவளப்பாம்பு

## துணையினங்கள்

*க. இண்டெசுடினாலிசு* சிற்றினத்தின் கீழ் அங்கீகரிக்கப்பட்ட துணையினம் உட்பட நான்கு துணையினங்கள் அங்கீகரிக்கப்பட்டுள்ளன.  
- *கலியோபிசு இன்டெசுடினாலிசு எவெரெட்டி* <small>(பௌலங்கர், 1896)</small>
- *கலியோபிசு இன்டெசுடினாலிசு இன்டெசுடினாலிசு* <small>(லாரன்டி, 1768)</small>
- *கலியோபிசு இன்டெசுடினாலிசு லீனேட்டா* <small>(கிரே, 1835)</small>
- *கலியோபிசு இன்டெசுடினாலிசு தெபாசி* <small>(பிளீக்கர், 1859)</small>  
*பின் குறிப்பு*: அடைப்புக்குறிக்குள் உள்ள ஒரு முப்பெயர் ஆசிரியப் பெயர், துணையினங்கள் முதலில் *கலியோபிசு* அல்லாத வேறு ஒரு பேரினத்தில் விவரிக்கப்பட்டது என்பதைக் குறிக்கிறது.
# உயேசி

**உயேசி** என்பவர்கள் சீன வரலாறுகளில் வறண்ட புல்வெளிப் பகுதியில் வாழ்ந்த நாடோடிகளாக முதலில் விளக்கப்பட்டுள்ள ஒரு பண்டைக்கால மக்கள் ஆவர். இவர்கள் தற்போதைய சீன மாகாணமான கான்சுவின் மேற்குப்பகுதியில் கி. மு. 1ஆம் நூற்றாண்டு காலத்தில் வாழ்ந்தனர். கி. மு. 176இல் சியோங்னுவிடம் ஒரு பெரிய தோல்வியை அடைந்ததற்குப் பிறகு உயேசி **பெரிய உயேசி** மற்றும் **சிறிய உயேசி** என இரு குழுக்களாகப் பிரிந்தனர். வெவ்வேறு திசைகளில் பயணித்தனர். இது சிக்கலான பல நிகழ்வுகளை அனைத்துத் திசைகளிலும் ஏற்படுத்தியது. பின்வந்த நூற்றாண்டுகளுக்குப் பெரும்பாலான ஆசியாவின் வரலாற்றின் போக்குக்குக் காரணமாகியது. பெரிய உயேசி தொடக்கத்தில் வட மேற்கில் பயணித்து நவீன சீன மற்றும் கசகஸ்தான் எல்லைகளில் இலி பள்ளத்தாக்கிற்குள் சென்றனர். அங்கிருந்த சகர்களை அவ்விடத்திலிருந்து மாற்றிக் குடியேறினர். இவர்கள் இலி பள்ளத்தாக்கிலிருந்து உசுன் என்பவர்களால் துரத்தப்பட்டனர். தெற்கே சோக்தியானாவுக்குப் புலம் பெயர்ந்தனர். பிறகு பாக்திரியாவில் குடியமர்ந்தனர். *தொக்காரியோயி* மற்றும் *அசீ* ஆகியோரைப் போல கிரேக்கப் பாக்திரியப் பேரரசு மீது தாக்குதல் ஒட்டம் நடத்தியதாக பண்டைக்கால ஐரோப்பிய நூல்களில் குறிப்பிடப்பட்டுள்ள மக்களுடன் பெரிய உயேசி பெரும்பாலும் அடையாளப்படுத்தப்படுகின்றனர். கி. மு. 1ஆம் நூற்றாண்டின் போது, பாக்திரியாவில் இருந்த ஐந்து முக்கிய பெரிய உயேசி பழங்குடி இனங்களில் ஒன்றான *குசானர்கள்* மற்ற பழங்குடியினங்கள் மற்றும் அண்டை மக்களைத் தங்களுடன் இணைக்க ஆரம்பித்தனர். இறுதியாகக் குசானப் பேரரசைத் தோற்றுவித்தனர். இப்பேரரசு அதன் உச்ச பட்ச பரப்பளவை கி. பி. 3ஆம் நூற்றாண்டில் அடைந்தது. அந்நேரத்தில் வடக்கே தாரிம் வடிநிலத்தின் துர்பன் நகரத்திலிருந்து தெற்கே இந்தியாவின் சிந்து கங்கைச் சமவெளியின் பாடலிபுத்திரம் வரை பரவியிருந்தது. பட்டுப் பாதை வணிகத்தின் வளர்ச்சி மற்றும் சீனாவுக்குப் பௌத்தத்தை அறிமுகப்படுத்தியதில் குசானர்கள் ஒரு முக்கியப் பங்காற்றினர்.
# எழிச்சூர் நல்லிணக்கீசுவரர் கோயில்

**நல்லிணக்கீசுவரர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் எழிச்சூர் புறநகர்ப் பகுதியில், (அதாவது, 12.815100°N, 79.915400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 70 மீட்டர் உயரத்தில் அமைந்துள்ள ஒரு சிவன் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
# வார்ப்புரு:Math proof/styles.css

.math_proof {
: thin solid #aaa;
margin: 1em 2em;
padding: 0.5em 1em 0.4em;
text-align: justify;
}  
@media (max-width: ) {
.math_proof {
margin: 1em 0;
padding: 0.5em 0.5em 0.4em;
}
}
# வார்ப்புரு:Math theorem/styles.css

/* */
.math_theorem { margin: 1em 2em; padding: 0.5em 1em 0.4em; : solid #aaa; overflow: hidden; }
@media (max-width: ) {
.math_theorem { margin: 1em 0em; padding: 0.5em 0.5em 0.4em; }
}
# வதாதிகா குகைக் கல்வெட்டு

**வதாதிகா குகைக் கல்வெட்டு**, இது மௌகரி வம்ச மன்னர் அனந்தவர்மனின் நாகார்ஜுனி மலை குகைக் கல்வெட்டு என்றும் அழைக்கப்படும். பீகாரில் மாநிலத்தின் கயா மாவட்டத்தில் உள்ள கயை நகரத்திற்கு வடக்கே 16 மைல் தொலைவில் உள்ளது. பராபர் குகைகள் அருகே உள்ள நாகார்ஜுனி மலைக் குகையில் குப்தர் எழுத்துமுறையில் சமசுகிருத மொழியில் காணப்படும் இக்கல்வெட்டு கிபி 5 அல்லது 6 ஆம் நூற்றாண்டு காலத்தியது. குப்தப் பேரரசு காலத்திய இக்கல்வெட்டு ஓம் என்ற சின்னத்தை உள்ளடக்கியது என்பது குறிப்பிடத்தக்கது. இது பூதபதி (சிவன்) மற்றும் தேவி (பார்வதி) தெய்வச் சிலைக்கு இக்குகையை அர்ப்பணித்ததைக் குறிக்கிறது. இது 18ம் நூற்றாண்டில் தொல்பொருள் ஆராய்ச்சியாளர்களின் கவனத்திற்கு வந்தபோது காணாமல் போன அர்த்தநாரீசுவரர் சிலையாக இருக்கலாம் எனக்கருதப்படுகிறது.
# வதாதிகா குகைக் கல்வெட்டு

## வரலாறு

வதாதிகா குகை கிமு 3 ஆம் நூற்றாண்டில் ஆசீவகத் துறவிகளுக்கு அசோகரால் பரிசளிக்கப்பட்ட ஆரம்பகால குகையாகும். நாகார்ஜுனி குகைகள் கிமு 214 இல் அசோகரின் பேரானால் குடையப்பட்டது.  
ஆர்தர் பாஷாமின் கூற்றுப்படி, இந்த குகைகளில் செதுக்கப்பட்ட உருவங்கள் மற்றும் கல்வெட்டுகள் நாகார்ஜுனி மற்றும் பராபர் குகைகள் கிமு 3 ஆம் நூற்றாண்டைச் சேர்ந்தவை என்பதை நிறுவ உதவுகின்றது. இக்குகைகளில் வசித்தவர்கள் ஆசீவகத் துறவிகள் ஆவார். ஒரு கட்டத்தில் ஆசீவகர்கள் இக்குகைகளை கைவிட்டனர். இங்கு போதிமுலா மற்றும் கிளேச-காந்தார கல்வெட்டுகள் காணப்படுவதால் பௌத்தப் பிக்குகளும் இந்தக் குகைகளைப் பயன்படுத்தினர் எனத்தெரியவருகிற்து. பல நூற்றாண்டுகளுக்குப் பிறகு மௌகாரி வம்சம்த்தைச் சேர்ந்த அனந்தவர்மன் என்ற இந்து மன்னன், 5 அல்லது 6 ஆம் நூற்றாண்டில் இந்த மூன்று குகைகளில் வைணமம், சைவம் மற்றும் சாக்த சமயங்களின் இந்து தெய்வ விக்கிரகங்களை பிரதிஷ்டை செய்தார்.[4] குடமுழுக்கை குறிக்க, அவர் சமஸ்கிருத மொழியில் கல்வெட்டுகளை நிறுவினார். இந்தக் கல்வெட்டுகள் அப்போது நடைமுறையில் இருந்த குப்தர் எழுத்துமுறை உள்ளது. [ இங்கு தற்போது பல கல்லறைகள் இருப்பதால் 14-ஆம் நூற்றாண்டிற்குப் பிறகு, இப்பகுதி முஸ்லிம்களால் ஆக்கிரமிக்கப்பட்டது.  
வடதிகா குகைக் கல்வெட்டு முதன்முதலில் 1785 ஆம் ஆண்டில் ஜே. எச். ஹாரிங்டன் என்பவரால் அறியப்பட்டது. ஹாரிங்டன் நகலெடுத்த கல்வெட்டு முதலில் சார்லஸ் வில்கின்ஸ் என்பவரால் மொழிபெயர்க்கப்பட்டது. 1847 ஆம் ஆண்டில், *மார்க்கம் கிட்டோ* ஒரு புதிய கண்-நகலை உருவாக்கி அதை ராஜேந்திரலால் மித்ராவின் புதிய மொழிபெயர்ப்புடன் வெளியிட்டார். ஜான் ஃப்ளீட் 1888 இல் மற்றொரு திருத்தப்பட்ட மொழிபெயர்ப்பை வெளியிட்டார்..
# வதாதிகா குகைக் கல்வெட்டு

## விளக்கம்

கல்வெட்டு சுமார் 4.25 அடி (1.30 மீட்டர்) மற்றும் 1.5 அடி (0.46 மீட்டர்) பரப்பளவில் கருங்கல்லில் செதுக்கப்பட்டுள்ளது. இது குப்தர் எழுத்துமுறையில் எட்டு வரிகளைக் கொண்டுள்ளது. இதில் தோராயமாக 1 அங்குலம் (25 மிமீ) உயரமுள்ள எழுத்துக்கள் உள்ளன.
# வதாதிகா குகைக் கல்வெட்டு

## விளக்கம்

### வதாதிகா குகைக் கல்வெட்டின் எழுத்துக்கள்

1. ஓம் ஆசித் ஸர்வ்வமஹிக்ஷிதா மானுர் இவ க்ஷத்ரஸ்திதேர் ததேஷிகஹ்_ஶ்ரீமான் மத்தகஜேந்திரகேலாகமனঃ ஸ்ரீயஜ்ஞவர்ம்மா நৃபঃ |
2. யஸ்யாஹுதஸஹஸ்ரநேத்ரவிரஹக்ஷாமா ஸதைவாத்வரைঃ_பௌலோமி சிரம் அஸ்ருபதமலினாம் தத்தே கபோலஶ்ரியம் ||  
3. ஶ்ரீஶார்துலந்ঃபத்மஜঃ பராஹிதঃ ஶ்ரீபௌருஷঃ ஶ்ரூயதே|லோகே சந்திரமரீசிநிர்ம்மாலாகுணோ யோ நந்தவர்மாபிதঃ |
4. திருஷ்டத்ருஷ்டாவிபூதி கர்த்ருவரதாம் தேனாத்பூதாம் கரிதாம்|விம்வம் பூதபத்தேர் குஹாஶ்ரிதம் இடத் தேவ்யாஷ் ச பாயஜ் ||  
5. அன்சாந்தக்ருஷ்டசார்ங்கப்ரவிதாதசராஜ்யாஸ்புரான்மாண்டலாந்த_வ்யக்தப்ருபாங்கலக்ஷ்மவ்யதிகரசாவலகண்டவக்த்ரேந்துவிம்வ |
6. அந்தயனந்தவர்ம்மா ஸ்மரஸத்ரிஷவபுர் ஜ்ஜீவிதே நிஸ்ப்ருஹாபிஷ்_தৃஷ்டா ஸ்தித்வா மৃগீபிঃ ஸுசிரம் அணிமிஷாஸ்நிக்தமுக்தேக்ஷபஶ்ச ||  
7. அத்யாக்ருஷ்டாத் குரரவிருதஸ்பர்த்தின: ஷார்ங்கயந்த்ரா_2_த்வேகவித்த: ப்ரவிதாதகுணாத் இரித ஸௌஷ்டாஹவேன |
8. துரப்ராபி விமதிதகஜோத்ப்ராந்தவாஜி ப்ரவிரோ_2_வாணோ ரிஸ்த்ரிவ்யாசனபதாவிதேஷிகோ நந்தனாம்னா ||  
– வதாதிகா குகைக் கல்வெட்டு[8]
# வதாதிகா குகைக் கல்வெட்டு

## விளக்கம்

### ஃப்ளீட்டின் மொழிபெயர்ப்பு

ஜான் ஃப்ளீட் இதை இவ்வாறு மொழிபெயர்த்தார்.  
ஓம்! புகழ்பெற்ற யக்ஞவர்மன் என்ற புகழ்பெற்ற மன்னன் ஒருவன் இருந்தான். அவன் அனுவைப் போல, போர்வீரர் குலத்தைச் சேர்ந்தவர்களின் கடமையைப் பூமியின் அனைத்து ஆட்சியாளர்களுக்கும் அறிவுறுத்தினான்; யானையின் ஆட்டம் போல் இருந்த நடை; (மற்றும்) யாருடைய பலிகளின் மூலம் (தெய்வமான) பவுலோமி, ஆயிரம் கண்களைக் கொண்ட (இந்திரக் கடவுளின்) பிரிவினால் எப்பொழுதும் மெலிந்து, (இந்த மன்னனால் எப்போதும் அவளிடமிருந்து எப்போதும் இல்லாதவாறு) அழைக்கப்பட்டு, அழகைப் பெற்றாள் (அவளது) கன்னங்கள் நீண்ட நேரம் கண்ணீரால் கசிந்தன.  
அவர், அனந்தவர்மன் என்ற பெயர் கொண்ட புகழ்பெற்ற மன்னன் சர்துலாவின் மகன்; உலகில் பிறருக்கு உதவி செய்பவராகவும், (மற்றும்) அதிர்ஷ்டமும், ஆண்மையும் உடையவராகவும், (மற்றும்) சந்திரனின் கதிர்களைப் போல களங்கமற்ற நற்குணங்கள் நிறைந்தவராகவும் இருப்பவர். அவரால் இவ்வாறு உண்டாக்கப்பட்டது (கடவுள்) பூதபதி [குறிப்பு 1] மற்றும் (தெய்வம்) தேவியின் (இந்த) குகையில் வைக்கப்பட்டுள்ள அற்புதமான விக்கிரகம்.
# சுங்கை பீசி

**சுங்கை பீசி**, (மலாய்: *Sungei Besi*; ஆங்கிலம்: *Sungei Besi*; சீனம்: 新街場; ஜாவி: سوڠاي بسي); என்பது மலேசியா, கோலாலம்பூர் மாநகரத்தில் (*Federal Territory of Kuala Lumpur*) உள்ள புறநகரம். கோலாலம்பூரின் தெற்கில், நகர மையத்தில் இருந்து சுமார் 10 கி.மீ. தொலைவில் கூச்சாய் லாமா, சாலாக் சவுத் மற்றும் புக்கிட் ஜாலில் புறநகர்ப் பகுதிகளுக்கு அருகில் அமைந்துள்ளது.  
சுங்கை பீசி எனும் பெயர் இரு சொற்களால் ஆனது. மலாய் மொழியில் **சுங்கை** (*Sungei*) என்றால் **ஆறு**; **பீசி** அல்லது ’பெசி’ என்றால் **இரும்பு**; ஆங்கிலத்தில் இரும்பு ஆறு (*Steel River*) என்றும் பொருள் படும்.
# சுங்கை பீசி

## பொது

கோலாலம்பூரின் தொடக்கக் காலத்தில் வளர்ச்சி அடைந்த பகுதிகளில் சுங்கை பீசியும் ஒன்றாகும். அதன் பொருளாதாரத் தூண்களாக ஈயச் சுரங்கங்கள் இருந்தன. அந்த நேரத்தில் உலகின் மிகப்பெரிய திறந்தவெளி ஈயச் சுரங்கம் (*Sungei Besi Tin Mine*) இங்குதான் இருந்தது.  
தற்போது பெரும் கோலாலம்பூர் பகுதியின் பொருளாதார மையமாக மாற்றம் அடைந்துள்ளது. இரும்புத் தளவாடப் பொருள்கள் தயாரித்தல்; கனரக இயந்திரங்கள் தயாரித்தல் போன்ற தொழில்களுக்கு முக்கியத்துவம் வழங்கப் படுகிறது. சுங்கை பீசி உள்ளூர் பகுதியில் கைவிடப்பட்ட ஏராளமான ஈயச் சுரங்கங்கள், இப்போது செயற்கைச் சுரங்க ஏரிகளாக மாற்றம் கண்டுள்ளன.
# சுங்கை பீசி

## வரலாறு

19-ஆம் நூற்றாண்டின் இறுதியில் இருந்து, சுங்கை பீசி புறநகர்ப் பகுதி, தீபகற்ப மலேசியாவில் ஈயம் உற்பத்தி செய்யும் ஒரு முக்கியமான நகரமாக விளங்கியது.  
சாங் உகாய் (*Zhang Yucai*) மற்றும் சென் சென்யாங் (*Chen Zhenyong*) ஆகிய இருவரும் ஓங்பா ஈயச் சுரங்க நிறுவனத்தை (*Hongfa Tin Mining Co., Ltd.*) நிறுவினர். இந்த நிறுவனம் முதலில் ஜிஞ்சாங்கில் நிறுவப்பட்டது. பின்னர் அதன் கட்டுப்பாடு சுங்கை பீசி வரை விரிவானது. மேலும் அந்த நேரத்தில் சுங்கை பீசியில் உலகின் மிகப் பெரிய திறந்தவெளி சுரங்கம் தோண்டப்பட்டது.
# சுங்கை பீசி

## வரலாறு

### உலகின் மிகப் பெரிய ஈயச் சுரங்கம்

அந்தச் சுரங்கம் 1,000 மீ. நீளம், 400 மீ. அகலம், 103 மீ. ஆழம் கொண்டது. 30.6 மில்லியன் கன மீட்டர் மண் தோண்டப்பட்டது. ஈயத் தொழில்துறை தீவிர வளர்ச்சி கண்டது. அதன் பின்னர் கோலாலம்பூரின் தெற்கில் செர்டாங் மற்றும் பூச்சோங் உட்பட பல இடங்களில் ஈயச் சுரங்க குடியிருப்புகள் உருவாகின.  
பிப்ரவரி 1, 1974-இல், இந்தச் சுங்கை பீசி புறநகர்ப் பகுதி, பெட்டாலிங் ஜெயா நியூடவுன், கெப்போங், டாமன்சாரா, செதாபாக் மற்றும் கோலாலம்பூர் ஆகியவை சிலாங்கூர் மாநிலத்தில் இருந்து பிரிக்கப்பட்டு கூட்டாட்சி பிரதேசமாகப் பிரகடனம் செய்யப்பட்டன.
# சுங்கை பீசி

## தற்போதைய அமைவு

சுங்கை பீசி நகரம் இன்னும் அதன் அசல் அமைப்புகளில் உள்ளது. கிராமக் கட்டமைப்புகள் ஆரம்ப நாட்களில் இருந்தவை போலவே இன்றும் உள்ளன. பெரும்பாலான கட்டடங்கள் மரத்தால் கட்டப்பட்டவை; மற்றும் பாதைகள் பழைய நிலையில் குறுகலாக உள்ளன.  
1901-இல் நகரப் பகுதிக்குள் நிறுவப்பட்ட நூற்றாண்டு பழைமையான சின் சி சி சீனர்க் கோயில் (*Sin Si Shi Ye Temple*; 仙四師爺廟) இன்றும் உள்ளது. அந்த இடத்திற்கு சன் சாலைச் சந்தை (*Sun Street Market*) என்று பெயர்.
# சுங்கை பீசி

## தற்போதைய அமைவு

### சுங்கை பீசி ஈயச் சுரங்கத் தளம்

சுங்கை பீசியின் பரபரப்பான கடைப் பகுதிகளுக்குள் ஒரு காவல் நிலையம் அமைந்துள்ளது. சுங்கை பீசியில், சாலையோர விற்பனையாளர்கள் பலரும்; காய்கறிச் சந்தை வணிகர்கள் பலரும்; பெரும்பாலும் உணவுப் பொருட்கள் மற்றும் பழங்களை விற்கிறார்கள்.  
சுங்கை பீசி ஈயச் சுரங்கத் தளம் (*Sungei Besi Tin Mines*), ஒரு காலத்தில் உலகின் மிக ஆழமான; மிகப்பெரிய திறந்தவெளி வண்டல் ஈயச் சுரங்கமாக இருந்தது. பழைய ஈயச் சுரங்கங்களின் சில பகுதிகளில் 100 மீட்டர் ஆழமான ஏரிகள்; ஆபத்தான நிலச் சரிவுகளுடன் இன்றும் உள்ளன. இன்று அந்த ஈயச் சுரங்கத் தளத்தின் மீது மைன்சு வெல்னசு சிட்டி (Mines Wellness City) எனும் ஒரு புதிய நகரம் உருவாக்கப்பட்டு உள்ளது.
# சுங்கை பீசி

## சுங்கை பீசி வானூர்தி நிலையம்

2018-ஆம் ஆண்டு வரையில், சுங்கை பீசியில் அரச மலேசிய விமானப் படையின் இராணுவ வானூர்தி நிலையம் இருந்தது. இந்த வானூர்தி நிலையத்தை பழைய விமான நிலையம் (*Old Airport*) என்றும்; சுங்கை பீசி விமான நிலையம் (*Sungai Besi Airport*) என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும்.  
இந்த வானூர்தி நிலையம் கோலாலம்பூர் அனைத்துலக விமான நிலையம் என்ற பெயரில் 1952-ஆம் ஆண்டு முதல் 1965-ஆம் ஆண்டு வரை கோலாலம்பூரின் முக்கிய விமான நிலையமாகச் செயல்பட்டது. அனைத்துலக விமானப் போக்குவரத்து சுபாங் பன்னாட்டு விமான நிலையத்திற்கு மாற்றப்படும் வரை, இந்த சுங்கை பீசி வானூர்தி நிலையம் தான் முதன்மையான நிலையமாகப் பயன்படுத்தப்பட்டது.
# சுங்கை பீசி

## சுங்கை பீசி வானூர்தி நிலையம்

### விமான நிலையத்தின் இன்றைய நிலை

அத்துடன், இந்த விமான நிலையமே கோலாலம்பூருக்குச் சேவை வழங்கிய முதல் விமான நிலையமாகும். மேலும் தற்போது கோலாலம்பூர் எல்லைக்குள் அமைந்துள்ள ஒரே விமான நிலையமாகவும் அறியப்படுகிறது.  
முன்பு ஐக்கிய இராச்சியத்தின் அரச விமானப் படை நிலையம் (*Royal Air Force*) என அறியப்பட்டது. அதன் பின்னர் அரச மலேசிய விமானப் படை (ஆங்கிலம்: *Royal Malaysian Air Force*; மலாய்: *Tentera Udara Diraja Malaysia*); அரச மலேசிய போலீஸ் படை (*Royal Malaysian Police*); மலேசிய தீயணைப்பு மற்றும் மீட்புத் துறை (*Malaysian Fire and Rescue Department*); போன்ற அரசு சார்ந்த அமைப்புகளால் பயன்படுத்தப்பட்டது.  
ஒரு வீட்டு மனை திட்டத்திற்காக இந்த விமான நிலையம் இடிக்கப்படுவதற்கு முன்மொழியப்பட்டது. ஆனால் அந்தத் திட்டம் ஏதோ சில காரணங்களினால் ரத்து செய்யப்பட்டது. இப்போது இந்த விமான நிலையம் அவ்வப்போது விமானப் படையின் விமானங்களுக்குப் பயன்படுத்தப்படுகிறது. இருப்பினும், இந்த விமான நிலையம் 2018 மார்ச் 16-ஆம் தேதி, அதிகாரப்பூர்வமாகச் செயல்படுவதை நிறுத்திக் கொண்டது.
# சுங்கை பீசி

## சுங்கை பீசி தமிழ்ப்பள்ளி

சுங்கை பீசி நகர்ப் பகுதியில் **சுங்கை பீசி தமிழ்ப்பள்ளி** எனும் பெயரில் ஒரு தமிழ்ப்பள்ளி உள்ளது. இந்தப் பள்ளியில் 157 மாணவர்கள் கல்வி பயில்கின்றனர். 18 ஆசிரியர்கள் பணி புரிகின்றனர். மலேசியக் கல்வியமைச்சு வெளியிட்ட புள்ளிவிவரங்கள்.  
| WBD0193 | சுங்கை பீசி
Sungai Besi | SJK(T) Sg Besi | **சுங்கை பீசி தமிழ்ப்பள்ளி** | 57000 | கோலாலம்பூர் | 157 | 18 | } |
| --- | --- | --- | --- | --- | --- | --- | --- | --- |
# குறுகிய கடல் பாம்பு

## விளக்கம்

இந்த இனப் பாம்புகளின் அடிப்பகுதி செதில்களின் எண்ணிக்கையில் உள்ள பரவலான மாறுபாடுகளால் வகைப்படுத்தப்படுகிறது. இரு பாலினத்தவையும் தங்கள் உடலுடன் முட்கள் போன்ற செதில்களைக் கொண்டுள்ளன. ஆனால் ஆண் பாம்புகளுக்கு அந்த முள்போன்ற செதில்கள் நன்கு வளர்ந்துள்ளன. இந்த மாதிரியான பால் ஈருருமை உடலமைப்பானது இந்த பாம்புகளுக்கிடையிலான காதலுக்கும், இடம்பெயர்தலுக்கும் உதவியாக இருக்கின்றன.
# குறுகிய கடல் பாம்பு

## பரவல்

இது பரவலாக காணப்படும் இனமாகும். மேலும் பெரும்பாலான இந்தக் கடல் பாம்புகள் வெப்பமான, வெப்பமண்டல கடற்பகுதிகளில் காணப்படுகின்றன. அதன் வாழிட எல்லையில் பின்வரும் பகுதிகள் அடங்கும்:  
- பாரசீக வளைகுடா (ஓமன், பகுரைன், ஐக்கிய அரபு அமீரகம், ஈரான்)
- இந்தியப் பெருங்கடல் ( வங்காளதேசம், பாகித்தான், இலங்கை, இந்தியா)
- தென் சீனக் கடல் (வடக்கே புஜியன் மற்றும் ஷான்டாங் கடற்கரைகள்)
- தைவான் நீரிணை
- இந்தோ-ஆத்திரேலிய தீவுக்கூட்டங்கள்
- ஆத்திரேலியாவின் வடக்கு கடற்கரை (வடக்கு மண்டலம், குயின்சிலாந்து, மேற்கு ஆத்திரேலியா)
- பிலிப்பைன்சு (பனே)
- பசிபிக் பெருங்கடல் (மியான்மர், தாய்லாந்து, இந்தோனேசியா, சீனா, யப்பான், நியூ கினியா)
- அந்தமான் மற்றும் நிக்கோபார் தீவுகள், கம்போடியா மற்றும் சிங்கப்பூர்
# குறுகிய கடல் பாம்பு

## வகைபிரித்தல்

முதலில் *ஹைட்ரோஃபிஸ்* பேரினத்தின் இரண்டு இனங்கள் உள்ளதாகக் கருதப்பட்டது. அவை *ஹைட்ரோஃபிஸ் கர்டஸ்* மற்றும் *ஹைட்ரோஃபிஸ் ஹார்ட்விக்கி* என்பனவாகும். கிரிடிஸ் மற்றும் வோரிஸ் (1990) அதன் புவியியல் எல்லையில் 1,400 க்கும் மேற்பட்ட மாதிரிகளின் உருவவியல் மாறுபாட்டை ஆய்வு செய்து, இது பெரும்பாலும் ஒரே இனம் என்று முடிவு செய்தனர். டிஎன்ஏ மற்றும் உருவவியல் பகுப்பாய்வு முடிவுகள் அதன் தொகுதிப் பிறப்பு நிலையை ஒற்றை இனமாக கருதும் முடிவுக்கு கொண்டுவந்தது. 2014 ஆம் ஆண்டில் இவற்றின் எண்ணிக்கை பகுப்பாய்வு, புவியியல் எல்லையில் உள்ள ஆழமான வேறுபாடு மற்றும் மரபணு தனிமைப்படுத்தப்பட்டதற்கான வலுவான ஆதாரங்களைக் கண்டறிந்தது, இது இந்தியப் பெருங்கடல் மற்றும் மேற்கு பசிபிக் குழு இனங்கள் பிரிக்கப்படுவதற்கு ஆதரவாக உள்ளன. மேலும் அந்த குழுக்களுக்குள் பூடகமான உயிரியல் வைப்படுக்கு அதிக வாய்ப்புகள் உள்ளன.
# உறங்கத்திரி

**உறங்கத்திரி** (*Urangattiri*) இந்திய நாட்டின் கேரள மாநிலம் மலப்புரம் மாவட்டத்தில் உள்ள ஒரு கிராமம் ஆகும். சாலியார் பள்ளத்தாக்கில் இது அமைந்துள்ளது. இந்த கிராமத்தில் 21 வார்டுகள் உள்ளன.
# உறங்கத்திரி

## அமைவிடம்

உறங்கத்திரி, இந்திய நாட்டின் கேரள மாநிலம், மலப்புரம் மாவட்டத்தில் உள்ள அரீக்கோடு நகரத்தின் வடக்கு மற்றும் கிழக்குப் பகுதியில் அமைந்துள்ளது.
# உறங்கத்திரி

## போக்குவரத்து

உறங்கத்திரி கிராமம் மேற்கில் பெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 புளிக்கல் வழியாக செல்கிறது மற்றும் வடக்குப் பகுதி கோவா மற்றும் மும்பை உடன் இணைகிறது. தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் நெடுஞ்சாலை எண் 181 வழியாக இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய இரயில் நிலையம் பெரோக் நகரத்தில் உள்ளது.
# உறங்கத்திரி

## மக்கள்தொகையியல்

உறங்கத்திரியில் 2001 ஆம் ஆண்டு மக்கள் தொகைக் கணக்கெடுப்பின் படி 13138 ஆண்களும் 13408 பெண்களும் இருந்தனர். மொத்தமாக இக்கிராமத்தில் 26546 பேர் வசித்தனர்.
# இலட்சுமி விசுவநாதன்

**இலட்சுமி விசுவநாதன்** (*Lakshmi Viswanathan*, 27 சனவரி 1944 – 19 சனவரி 2023) தமிழ்நாட்டின் தஞ்சாவூர் பாணியைச் சேர்ந்த பரதநாட்டியக் கலைஞரும், நடன ஆசிரியரும், ஆய்வாளரும் ஆவார்.
# இலட்சுமி விசுவநாதன்

## வாழ்க்கைக் குறிப்பு

இவர் 1944 சனவரி 27 அன்று சென்னையில் பிறந்தார். இவரது பெற்றோர் கே. விசுவநாதன், அலமேலு ஆவர். கஞ்சீவரம் எல்லப்ப பிள்ளையிடம் பரதநாட்டியம் பயின்றார். இவரது ஏழாவது வயதில் மயிலாப்பூரில் உள்ள ரசிக ரஞ்சனி சபாவில் அரங்கேற்றம் செய்தார். இவர் தன் தாயார் அலமேலு விசுவநாதனிடம் கருநாடக இசைக் கற்றார். இவர் சென்னைப் பல்கலைக்கழகத்தில் ஆங்கில இலக்கியத்தில் தங்கப் பதக்கம் பெற்றார். இவர் பத்திற்கும் மேற்பட்ட நாடுகளுக்குச் சென்று பல நடன நிகழ்ச்சிகளை நிகழ்த்தியுள்ளார். இந்தியாவின் அனைத்து முக்கிய நடன விழாக்களிலும் கலந்துகொண்டுள்ளார். பல கருத்தரங்குகளில் ஆய்வுக் கட்டுரைகள் படைத்துள்ளார். கோயில் நடனம் மற்றும் தேவதாசி முறை குறித்து ஆய்வு செய்து பல்வேறு இதழ்கள், செய்தித்தாள்கள், நடன இணையதளங்கள் போன்றவற்றில் பல கட்டுரைகளை வெளியிட்டுள்ளார். "பரதநாட்டியம் தமிழ் பாரம்பரியம்", "குஞ்சம்மா ஓட் டு எ நைட்டிங்கேல்" (எம். எஸ். சுப்புலட்சுமியின் வாழ்க்கை வரலாறு), "தேவதாசி பாரம்பரியத்தின் பெருமைக்குரிய பெண்கள்", "கபிலேஸ்வரர் கோவில்" போன்ற நூல்களை எழுதியுள்ளார். கலாட்சேத்திரா ஜர்னலின் ஆசிரியராகப் பணியாற்றி வந்தார்.  
இவர் பானியட் டிரீ, சதுரங்கா, மை தியாகராஜா போன்ற நடன நாடகங்களுக்கு நடனம் அமைத்துள்ளார். இவர் "The Poetry of Dance" என்ற ஆவணப்படத்தை உருவாக்கி அதை இந்திய விழாவில் திரையிட்டார். நடன ஆசிரியையாக பல மாணவர்களை நடனக் கலைஞர்களாக உருவாக்கியுள்ளார். 1991 முதல் "மாமல்லபுரம் நாட்டிய விழாக்களை" நடத்துவதில் முக்கிய பங்காற்றிவந்துள்ளார். சென்னை மியூசிக் அகாதமியின் துணைத் தலைவராகப் பணியாற்றியுள்ளார்.  
நடனத் துறையில் இவர் ஆற்றிய பணிகளுக்காக பல விருதுகளைப் பெற்றுள்ளார். அவற்றில், சென்னை ஸ்ரீகிருஷ்ண கான சபையின் "நிருத்ய சாருமதி" பட்டம், சென்னை மியூசிக் அகாதெமியின் "நிருத்ய கலாநிதி" விருது, மத்திய சங்கீத நாடக அகாதெமியின் சங்கீத நாடக அகாதமி விருது விருது, மத்தியப் பிரதேச அரசின் "காளிதாஸ் சம்மன்" விருது, தமிழ்நாடு இயல் இசை நாடக மன்றத்தின் கலைமாமணி விருது ஆகியவை அடங்கும்.
# இலட்சுமி விசுவநாதன்

## இறப்பு

வயது மூப்பின் காரணமாக இலட்சுமி விசுவநாதன் சென்னை அடையாறில் உள்ள அவரது இல்லத்தில் 19 சனவரி 2023 அன்று காலமானார்.
# கம்போங் காசிப்பிள்ளை

**கம்போங் காசிப்பிள்ளை** அல்லது **காசிப்பிள்ளை கிராமம்**, (மலாய்: *Kampung Kasipillay*; ஆங்கிலம்: *Kampung Kasipillay*) என்பது மலேசியா, கோலாலம்பூர் மாநகரத்தில் (*Federal Territory of Kuala Lumpur*) சிகாம்புட் நாடாளுமன்றத் தொகுதியில் செந்தூல் பகுதியில் உள்ள புறநகரப் பகுதியாகும். கோலாலம்பூர் மாநகரத்தில் தமிழர்கள் அதிகமாக வாழும் இடங்களில் இந்த காசிப்பிள்ளை கிராமமும் ஒன்றாகும்.  
கோலாலம்பூரின் மாநகரத்தின் வடக்கில், மாநகர மையத்தில் இருந்து சுமார் 5 கி.மீ. தொலைவில், செந்தூல், சிகாம்புட் ஆகிய நகரங்களுக்கு இடையில் அமைந்துள்ளது. அத்துடன் பத்து மலைக்குச் செல்லும் வழியில் ஜாலான் ஈப்போ (*Jalan Ipoh*) சாலையின் கிள்ளான் ஆற்று பகுதியில் உள்ளது.  
செந்தூல் நகர்ப் பகுதிக்குள், காசிப்பிள்ளை கிராமம் அமைந்து இருப்பதால் இங்கு இந்தியர்களின் நடமாட்டத்தை அதிகமாகக் காணலாம்.
# கம்போங் காசிப்பிள்ளை

## காசிப்பிள்ளை

கம்போங் காசிப்பிள்ளை எனும் பெயரில் கம்போங் (*Kampung*) எனும் சொல் மலாய் மொழியில் கிராமம் என்பதைக் குறிப்பிடுவதாகும். 1900-ஆம் ஆண்டுகளில் கோலாலம்பூரில், காசிப்பிள்ளை (*Kasipillay*) என்பவர் மிகவும் பிரபலமாக விளங்கியவர்.  
தமிழர்ச் சமுதாயத்தின் தலைவராக மதிக்கப்பட்டவர். செல்வச் சிறப்புமிக்க 1900-ஆம் ஆண்டுகளில் கோலாலம்பூர் தமிழர்களின் தலைவராக இருந்தவர் என்றும் அறியப் படுகிறார்.
# கம்போங் காசிப்பிள்ளை

## செந்தூல் வரலாறு

மலேசியாவில் தமிழர்கள் அதிகமாக வாழும் இடங்களில் செந்தூலும் ஒரு பகுதியாகும். செந்தூலில் அதிகமான அளவில் இந்து கோயில்களையும், தேவாலயங்களையும் காண முடியும்.  
1896-ஆம் ஆண்டு பிரித்தானியர்களால் மலாய் மாநிலங்களின் கூட்டமைப்பு உருவாக்கப்பட்ட போது, இங்கு தமிழர்கள் அதிகமாக வந்து குடியேறினர். அதனால் தான் இங்கு தமிழர்களை அதிகமாகக் காண முடிகின்றது.
# கம்போங் காசிப்பிள்ளை

## செந்தூல் வரலாறு

### ஈப்போ சாலை

ஈப்போ சாலை எனும் ஜாலான் ஈப்போ (*Jalan Ipoh*) என்பது மலேசியாவின் கோலாலம்பூர் மாநகரில் உள்ள முக்கிய சாலைகளில் ஒன்றாகும். கோலாலம்பூர் மாநகராட்சி, (*Dewan Bandaraya Kuala Lumpur*) 2014 நவம்பர் 26-ஆம் தேதி, ஜாலான் ஈப்போ எனும் பெயரை ஜாலான் சுல்தான் அசுலான் சா என மாற்றம் செய்தது.  
1980-ஆம் ஆன்டுகளில், மலேசியாவின் மாமன்னர்களின் பெயர்களை கோலாலம்பூர் சாலைகளுக்குச் சூட்டுவது என கோலாலம்பூர் மாநகராட்சி முடிவு செய்தது.
# பண்டைய மிதிலை பல்கலைக்கழகம்

மிதிலை மன்னர் ஜனகர்]]
மற்றும் மிதிலை மன்னர் ஜனகருக்கு இடையே நடைபெறும் உரையாடல்]]
**மிதிலை பல்கலைக்கழகம்** (**Ancient Mithila University**), பண்டைய இந்தியாவில் முக்கியமாக நியாய சாஸ்திரத்தை கற்பிக்கும் கல்வி நிலையமாக விளங்கியது. மேலும் வேதங்கள், உபநிடதங்கள், நியாய சாஸ்திரம், யோக சாஸ்திரம், சீக்ஷா, சந்தஸ், வியாகரணம், நிருக்தம், கல்பம் போன்ற கல்விகளை மாணவர்களுக்கு குருகுலம் அமைப்பில் இப்பல்கலைக்கழகத்தில் கற்பிக்கப்பட்டது. மிதிலை மன்னர் ஜனகர் இப்பல்கலைக்கழகத்திற்கு நிதியுதவி வழங்கினார்.
# பண்டைய மிதிலை பல்கலைக்கழகம்

## நியாய சாஸ்திர ஆசிரியர்கள்

மதிலைப் பல்கலைக்கழகத்தில் இந்திய மெய்யியலில் வேதங்களை ஏற்கும் ஆறு தத்துவப் பிரிவுகளான நியாயம், வைசேடிகம், சாங்கியம், யோகம், மீமாம்சை, சோதிடம், அரசியல் மற்றும் வேதாந்தம் பயிற்றுவிக்க்கப்பட்டது. குறிப்பாக நியாய சாஸ்திரத்தை கற்றுக் கொடுத்த ஆசிரியர்கள் கீழ் வருமாறு:
1. அட்சபாத கௌதமர்
1. பக்ஷிலஸ்வாமின் வாத்ஸ்யாயனர்
1. உத்தியோதகரர்
1. ஜெயந்த பட்டர்
1. வாசஸ்பதி மிஸ்ரர்
1. உதயணர்
1. கணேஷா உபாத்தியாயா
1. வர்தமான உபாத்தியாயா
1. பக்சதார மிஸ்ரா
1. வாசுதேவ சர்வபௌமன்
1. பத்மநாப மிஸ்ரா
1. இரகுநாத சிரோண்மணி
# பண்டைய மிதிலை பல்கலைக்கழகம்

## இதனையும் காண்க

- நாளந்தா பல்கலைக்கழகம்
- விக்கிரமசீல பல்கலைக்கழகம்
- வல்லபி பல்கலைக்கழகம்
# ஜி. எம். சுந்தர்

**ஜி. எம். சுந்தர்** (*G. M. Sundar*) என்பவர் ஒரு இந்திய நடிகர் மற்றும் திரைப்படத் தயாரிப்பாளர் ஆவார். இவர் ஏராளமான தமிழ் படங்களில்ர் நடித்துள்ளா. *உருமற்றம்* என்ற படத்தின் வழியாக தயாரிப்பாளராகவும் ஆனார்.
# ஜி. எம். சுந்தர்

## தொழில்

இவர் அடையாறு திரைப்படம் மற்றும் தொலைக்காட்சிக் கல்லூரியில் நடிப்பை பயின்றார். *புன்னகை மன்னன்* திரைப்படத்தில் இயக்குநர் கே. பாலச்சந்தர் இவருக்கு முதலில் நடிக்கும் வாய்ப்பை வழங்கினார்.  
பின்னர், சுந்தர் கமல்ஹாசனின் ராஜ் கமல் பிலிம்ஸ் தயாரித்த *கடமை கண்ணியம் கட்டுப்பாடு*, *சத்யா* போன்ற படங்களில் நடித்தார்.  
இப்படங்களைத் தவிர, பி. லெனின் இயக்கி தேசிய விருது பெற்ற *ஊருக்கு நூறு பேர்* திரைப்படத்தில் சுந்தர் முக்கிய வேடத்தில் நடித்தார்.  
ஒரு சிறிய இடைவெளிக்குப் பிறகு, விஜய் சேதுபதி மற்றும் மடோனா செபாஸ்டியன் நடித்த நலன் குமரசாமி இயக்கிய *காதலும் கடந்து போகும்* படத்தின் மூலம் சுந்தர் தனது நடிப்பு வாழ்க்கையின் இரண்டாம் கட்டத்திற்குள் நுழைந்தார். இப்படம் விமர்சன ரீதியாகவும் வசூல் ரீதியாகவும் வெற்றி பெற்றது.
# ஜி. எம். சுந்தர்

## திரைப்படவியல்

| 1986 | *புன்னகை மன்னன்* |  |  |
| --- | --- | --- | --- |
| 1987 | *கடமை கண்ணியம் கட்டுப்பாடு* |  |  |
| 1988 | *சத்யா* | சுந்தர் |  |
| 1990 | *புலன் விசாரணை* |  |  |
| *காவலுக்குக் கெட்டிக்காரன்* | பண்ணீர் |  |  |
| 1991 | *கிழக்கு கரை* |  |  |
| *நண்பர்கள்* | பீடா |  |  |
| 1992 | *தங்க மனசுக்காரன்* | துரைப்பாண்டி |  |
| 1993 | *பொன்னுமணி* |  |  |
| 1994 | *அதர்மம்* |  |  |
| 1998 | *கிழக்கும் மேற்கும்* |  |  |
| 2002 | *உருமாற்றம்* | தயாரிப்பாளருமாக |  |
| 2003 | *ஊருக்கு நூறு பேர்* | ஆனந்தன் |  |
| 2005 | *தொட்டி ஜெயா* | சந்தானம் |  |
| 2011 | *சங்கரன்கோவில்* |  |  |
| 2016 | *காதலும் கடந்து போகும்* | திலகர் |  |
| 2017 | *பொதுவாக எம்மனசு தங்கம்* | தர்மலிங்கம் |  |
| 2018 | *சீதக்காதி* | தனபால் வழக்கறிஞர் |  |
| 2019 | *மகாமுனி* | ஊழல் காவல் அதிகாரி |  |
| 2021 | *மண்டேலா* | ரத்னம் |  |
| *சார்பட்டா பரம்பரை* | துரைக்கண்ணு வாத்தியார் |  |  |
| *ரைட்டர்* | வழக்கறிஞர் மருதமுத்து |  |  |
| 2022 | *வலிமை* | ஐஜி அரசு |  |
| 2022 | *ஜன கண மன* | நாகேஸ்வர ராவ் | மலையாளப் படம் |
| 2022 | *விருமன்* | ச.ம.உ பத்தினெட்டாம்பாடியன் |  |
| 2023 | *துணிவு* | முத்தழகன் |  |
# பிறையிரி

**பிறையிரி** (*Pirayiri*) இந்தியாவின் கேரள மாநிலத்திலுள்ள பாலக்காடு நகரில் அமைந்துள்ள ஒரு குடியிருப்பு மற்றும் வணிகப் பகுதியாகும். நகர மையத்திலிருந்து 8 கி.மீ. (5.0 மைல்) தூரத்தில் இது அமைந்துள்ளது. பிறையாரி என்றும் அழைக்கப்படும் இது பிறையிரி கிராம பஞ்சாயத்துக்கு சொந்தமானதாகும்.
# பிறையிரி

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி, 18.69 சதுர கிலோமீட்டர் பரப்பளவில் 2212.89 கி.மீ.<sup>2</sup> அடர்த்தி கொண்ட பிறையிரி கிராமப் பாஞ்சாயத்து 41,359 பேர் என்ற அளவில் மக்கள்தொகையைக் கொண்டிருந்தது.
# காட்டூர், பொன்னேரி

**காட்டூர்** என்பது இந்தியா தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் பொன்னேரி பகுதிக்கு அருகில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 30 மீட்டர் உயரத்தில் அமைந்துள்ள ஒரு சிற்றூர் பகுதியாகும். பொன்னேரி, தத்தைமஞ்சி, திருவெள்ளவாயல், கடப்பாக்கம் ஆகியவை காட்டூர் பகுதிக்கு அருகிலுள்ள முக்கிய புறநகர்ப் பகுதிகளாகும்.  
காட்டூரானது நிலவளமும் நீர்வளமும் மிக்க ஊராகும். இந்த ஊரின் அருகே நீர் நிறைந்த ஏரி ஒன்று உள்ளது. பசுமையான வயல்களும், நீர் நிலைகளும் கொண்டதாக இந்த ஊர் உள்ளது.
# காட்டூர், பொன்னேரி

## அரசியல்

காட்டூர் பகுதியானது, பொன்னேரி சட்டமன்றத் தொகுதிக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் துரை சந்திரசேகர் ஆவார். மேலும் இப்பகுதி, திருவள்ளூர் மக்களவைத் தொகுதிக்கு உட்பட்டது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# காட்டூர், பொன்னேரி

## ஊரில் உள்ள கோயில்கள்

- காட்டூர் திருவாலீஸ்வரர் கோயில்
# Module:Coordinates/styles.css

/* */
/* Geographical coordinates defaults. The classes "geo", "longitude", and
"latitude" are used by the Geo microformat. */
.geo-default,
.geo-dms,
.geo-dec {
display: inline;
}  
.geo-nondefault,
.geo-multi-punct,
.geo-inline-hidden {
display: ;
}  
.longitude,
.latitude {
white-space: nowrap;
}